डल्लेवाला यहां राष्ट्रीय किसान महासंघ के संयोजक शिवकुमार शर्मा ऊर्फ कक्काजी द्वारा की जा रही किसान अधिकार यात्रा में शामिल होने आये थे। कक्काजी की एक महीने तक चलने वाली यह यात्रा 26 जुलाई को कश्मीर से शुरू हुई और 26 अगस्त को कन्याकुमारी में इसका समापन होगा। आज यह यात्रा भोपाल पहुंची। डल्लेवाला भारतीय किसान यूनियन एकता (सिधुपुर) पंजाब के राज्य अध्यक्ष भी हैं। उन्होंने कहा कि यह यात्रा किसानों की कर्ज माफी एवं छोटे किसानों की आय सुनश्चिति करने के साथ-साथ किसानों के फसल का न्यूनतम समर्थन मूल्य की मांग को लेकर की जा रही है।